Diari Oficial de la Generalitat Valenciana


Sumari del DOGV 5708, del 21-02-2008 (2008/1985)

RESOLUCIÓ de 16 de gener de 2008, de la Conselleria de Medi Ambient, Aigua, Urbanisme i Habitatge, sobre la declaració d'àrea de rehabilitació de municipi de menys de 2000 habitants de Rossell, Bel i les Cases del Riu (Castelló). Expedient número 12/0007/2007, 12/0008/2007 i 12/0009/2007.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5708

Data del DOGV
:   21-02-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/1985


Data del document
:   16-01-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Rossell
    * administració local
    * ajuda a la construcció
    * pla d'urbanisme
    * patrimoni arquitectònic
    * protecció del patrimoni
    * renovació urbana

RESOLUCIÓ de 16 de gener de 2008, de la Conselleria de Medi Ambient, Aigua, Urbanisme i Habitatge, sobre la declaració d'àrea de rehabilitació de municipi de menys de 2000 habitants de Rossell, Bel i les Cases del Riu (Castelló). Expedient número 12/0007/2007, 12/0008/2007 i 12/0009/2007. [2008/1985]
Antecedents de fet
Primer. L'Ajuntament de Rossell ha sol·licitat la declaració d'àrea de rehabilitació el centre històric de la localitat i de les seues pedanies Bel i les Cases del Riu.
Segon. D'origen àrab, els tres nuclis de població estan formats per carrers estrets i sinuosos que segueixen el traçat de les línies de nivell del terreny.
Les edificacions són majoritàriament habitatges unifamiliars que responen a la tipologia tradicional en un municipi rural d'interior, amb alçàries de dues o tres plantes, formades per murs de maçoneria, amb estructura horitzontal de fusta, façanes emblanquinades, amb buits de composició vertical en la primera baixa i apaïsada en la primera, cambra superior ventilada i coberta inclinada de teula àrab.
Tercer. La grandària de l'àrea proposada és:
- Rossell: 270.280 m²
- Bel: 4.831 m²
- Cases del Riu: 10.077 m²
El nombre aproximat d'habitatges a l'àrea és:
- Rossell: 426
- Bel: 76
- Cases del Riu: 45
Quart. Actualment es troben en vigor les normes subsidiàries de planejament, amb data aprovació definitiva 31 d'octubre de 1989.
Cinqué. Per a promoure la rehabilitació i regeneració d'aquests tres nuclis de població l'Ajuntament té previst proporcionar informació sobre ajudes a les actuacions de rehabilitació i també facilitar la seua gestió proporcionant els documents de sol·licitud a les persones interessades i remetent-los als Serveis Territorials d'Habitatge i Projectes Urbans.
Sisé. El 18 de juny de 2007 el Servei Territorial d'Habitatge i Projectes Urbans emet un informe on es proposa la declaració de la zona delimitada en el pla adjunt com a àrea de rehabilitació.
Seté. El 16 de gener de 2008 el Servei de Rehabilitació de la Direcció General d'Habitatge i Projectes Urbans emet una proposta de declaració d'àrea de rehabilitació en què es conclou que es reuneixen els requisits especificats en el Decret 81/2006 per a declarar l'àrea de rehabilitació.
D'acord amb el que estableix l'article 15 del Decret 81/2006, de 9 de juny, del Consell, de desenvolupament de les mesures i ajudes financeres a la rehabilitació d'edificis i habitatges a la Comunitat Valenciana, resolc:
Primer
Declarar àrea de rehabilitació el centre històric de Rossell i les seues pedanies Bel i les Cases del Riu, segons la delimitació que es fixa en plànol adjunt.
Segon
Considerar d'aplicació les ajudes establides pels articles 65, 66 i 67 del Decret 81/2006, de 9 de juny, del Consell, per a les actuacions protegides que s'efectuen en l'esmentat àmbit.
Tercer
Es recomana, conforme a l'article 544.2.b i c del Decret 67/2006, Reglament d'ordenació i gestió territorial i urbanística, l'obligació d'assignar preferentment els ingressos dineraris del patrimoni de sòl al finançament de programes de rehabilitació i ajudes a la rehabilitació.
Quart
De conformitat amb la disposició addicional huitena del Decret 81/2006, de 9 de juny, i l'Ordre 15 de novembre de 2004, de la conselleria de Territori i Habitatge, després de la qualificació provisional de l'actuació de rehabilitació s'instal·larà un cartell informatiu, segons el model facilitat per aquesta conselleria.
Contra aquesta resolució, que esgota la via administrativa, es pot interposar recurs contenciós administratiu davant del Jutjat Contenciós Administratiu de València, en el termini de dos mesos comptadors des de l'endemà de la notificació d'aquesta, segons el que disposen els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
Tot això, sense perjudici que puga exercitar qualsevol altre recurs que considere oportú.
València, 16 de gener de 2008.- La directora general d'Habitatge i Projectes Urbans: María Jesús Rodríguez Ortiz.
BELRossell-BelRossell-Cases del Riu